ZSATKOVICS EDIT : Adventi sámánének – mesekonyvem.com
ZSATKOVICS EDIT : Adventi sámánének
Táltosvárosban születtem Vízöntő havában. Varázsló apám sátrában fogantam hajnalpírkor. Pillangószülöttként szintelen voltam, a sasmadár keresztapám szivárványosnak látott. Harmatból szőtt fátylam könnycseppből. Denevérszárnyak holdsugárban fénylettek. körülöttem. Dervisek vittek kanyargós ösvényeken, buja liánokon, húsevő virágokon keresztül , pézsmaillatú égigérő létrájukhoz.
Én a táltos csillagát szerettem volna elérni , elhozni a December Hónap világfája tetejére. Karácsony napjára. Repülő kutyák, bőregerek, iringó virágok, rózsaszin flamingók bűbájja hívogattak, tereltek csillagporos utamon. Bajadérok ijesztgettek hüllő szivekkel , farkastorkú báránykákkal.Keserű nadragulyafőzettel kínáltak pirosarcú boszorkányok. Kezemet sakálok majdnem leharapták, oltalmazó madaraim elbujdostak ijedtükben vándorutamon.
Nem tudtam jól elrejteni magam, nem tudtam a Napot kiengesztelni, szavaim elnémultak. Gidatáncom csetlő-botló . Suta, tétova őzikelábam anyám köldökzsinórjában megakadt, sarkantyúm letört, szárnyaim elolvadtak. Hajnalpír-szülött lettem pillangóból.Anyám méhlepény morzsalékát tündérrózsa tejébe mártom, azt eszegetem.
Sírásom bajadérénekét magnólia szirmaiból kottázom sárkunyhóm falára. Koszorúmat harangvirágból fonták kabócák . Tücskök ciripelnek, este démonűző harang kolompol zarándokutamon.
Szerencsebábom kerekfejű, ébenfekete hajú. Bőrdobom, szőrmeütőm van. Égigérő nap-holdas világfa rajz pajzsomon.
Táltosiskolában gyógynövény- révülésismeretet, ének- és mesemondást, állat- és embertant tanítok.
Szellem- és démontant Főtáltosomtól kikeletkor tanulok . A felkelő nap felé fordulva kérem Főcsillagot : Szálljon le örökzöld fánkra, szálljon le karácsony napjára , szálljon le hozzánk Kértem a sátán ártó démonát teliholdnál .Kértem a tündérrózsát, jelölje meg szívemet. Kértem Tűzló húgát, Fehér Pejt : farkából font karkötőt tegye csuklómra. Kumisszal és galambvérrel átitatott ezerjófűteát ittam a végső elrejtezésemhez. Lóhere vörös labdarózsa virágjával, ördögharaptafűvel tisztítottam látásomat.Így indultam égigérő fenyőfám alá. Fehér Pej segített utolsó próbatételemhez : Megbírkóztam Vezérbika Táltossal az égigérő napholdas világfa tövében. Átölelhettem a törzsét.Elnyertem varázserejét. Körülöttem szédülő dervisek járták fehér palástban táncukat. Én is örömtáncba kezdtem, a világosság üdvözlésébe. Kezembe hullott a Csillag Bethelemből. Táltosváros fenyőjére tettem.